钦定古今图书集成/明伦汇编/官常典/第412卷 > 后汉
## 钦定古今图书集成/明伦汇编/官常典/第412卷 > 后汉

后汉设太史令，以掌天时星历，明堂、灵台二丞佐之，
皆统于太常。

按《后汉书百官志》：“太史令一人，六百石。”本注曰：“掌天
时星历。凡岁将终，奏新年历。凡国祭祀丧娶之事，掌
奏良日及时节禁忌。凡国有瑞应灾异，掌记之。丞一
人。明堂及灵台丞一人，二百石。”本注曰：“二丞，掌守明
堂灵台。灵台掌候日月星气，皆属太史。”

〈注〉《汉官仪》：“太史待诏三十七人，其六人，治历三人，龟卜三人，庐宅四人，日时三人，易筮二人，典禳九人，籍氏、许氏、典昌氏各三人，嘉法、请雨、解事各二人，医二人，灵台待诏四十二人，其十四人，候星二人，候日，三人，候风，十二人，候气，三人，候晷景，七人，候锺律一人，舍人。”